Vispārējās tiesas 2020. gada 23. septembra spriedums – Bauer Radio/EUIPO – Weinstein (“MUSIKISS”)
(Lieta T-421/18) 1
(Eiropas Savienības preču zīme – Iebildumu process – Eiropas Savienības vārdiskas preču zīmes “MUSIKISS” reģistrācijas pieteikums – Agrāka Apvienotās Karalistes vārdiska preču zīme un grafiskas preču zīmes “KISS” – Līgums par Apvienotās Karalistes izstāšanos no Savienības un Euratom – Pārejas periods – Apelācijas padomes lēmums, ar kuru lieta nodota atpakaļ Iebildumu nodaļai – Pieņemamība – Relatīvs atteikuma pamats – Sajaukšanas iespēja – Regulas (EK) Nr. 207/2009 8. panta 1. punkta b) apakšpunkts (tagad – Regulas (ES) 2017/1001 8. panta 1. punkta b) apakšpunkts))
Tiesvedības valoda – angļu
Lietas dalībnieki
Prasītāja: Bauer Radio Ltd (Pīterboro, Apvienotā Karaliste) (pārstāvis: G. Messenger, barrister)
Atbildētājs: Eiropas Savienības Intelektuālā īpašuma birojs (pārstāvji: S. Bonne, H. O’Neill un V. Ruzek)
Otrs procesa EUIPO Apelācijas padomē dalībnieks, persona, kas iestājusies lietā Vispārējā tiesā: Simon Weinstein (Vīne, Austrija) (pārstāvji: M.-R. Petsche un M. Grötschl, advokāti)
Priekšmets
Par prasību par EUIPO Apelācijas pirmās padomes 2018. gada 14. marta lēmumu lietā R 510/2017-1 attiecībā uz iebildumu procesu starp Bauer Radio un S. Weinstein.
Rezolutīvā daļa
Prasību noraidīt.
Bauer Radio Ltd atlīdzina tiesāšanās izdevumus.
____________
1      OV C 294, 20.8.2018.